open-index/open-wikipedia-markdown huggingface dataset:
சில் சில் வைகுண்டா

**சில் சில் வைகுண்டா** பொதுவாக **ஜில் ஜில் வைகுண்டா** *(Jil Jil Vaigunda)* என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். தென்னிந்திய உணவு வகைகளான இட்லி, தோசை மற்றும் சோற்றிற்கும் ஏற்ற இரகமாக உள்ள இதன் தானியம் தடித்தும், (மோட்டா இரகம்) அரிசி மங்கிய வெள்ளை நிறத்திலும் காணப்படுகிறது.

## காலம்
மத்திய கால அளவில் அறுவடைக்கு தயாராகும் இந்த நெல் வகை, **125 - 130** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது **35 - 40** நாட்களாக உள்ளது. மேலும் இந்த சில் சில் வைகுண்டா இரகம், வைகுண்டா நெல் இரகத்தை ஒப்பீட்டளவில்  10 நாட்களுக்கு முன்பே அறுவடைக்கு வருவதாக கூறப்படுகிறது.

## சாகுபடி
புழுதி விதைப்பு மற்றும் நாற்று விட்டு நடவு முறையில் சாகுபடி செய்யப்படும் இது மணல் கலந்த களிமண் பாங்கான நிலங்களில் பயிரிட ஏற்றதாக கூறப்படுகிறது. வறட்சியைத் தாங்கி வளரக்கூடிய இந்நெல் இரகம், முதிர்ந்த நிலையில் சாய்ந்துவிடக்கூடியதாகும்.

## மகசூல்
சராசரியாக **104.8** சதமமீட்டர் உயரமும், அதிகபட்சமாக **115.2** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **22.3 - 24.2** சதம மீட்டராகவும்,  நெற்கதிரில் உள்ள நெல்மணிகளின் எண்ணிக்கை **124 - 155** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **24.408** கிராம் உள்ள இந்நெல் வகை, நெல்லின் மகசூல் ஒரு எக்டேருக்கு சராசரியாக **1,200** கிலோவாகவும் (16 மூடைகள்), வைக்கோலின் மகசூல் **1,800** (60 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.

### நெல்மணியின் இயல்பு
சில் சில் வைகுண்டாவின் நெல்மணிகளின் இயல்பானது, பூக்கும் பருவத்தில் இளம் பச்சை நிறமாகவும், பால்பிடிக்கும் நேரத்தில் அடர் பச்சை நிறத்திலும், முதிர்ச்சிப்  பருவத்தில் வைக்கோல் (பழுப்பு) நிறமாகவும் காணப்படும்.

## வெளி இணைப்பு
* சில் சில் வைகுண்டா நெல் படிமங்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
மெல்லிய-இழை மீவெப்ப அளவியல்

**மெல்லிய-இழை மீவெப்ப அளவியல்** (*Thin-filament pyrometry*) என்பது மீவெப்பநிலையை அளவிடப் பயன்படுத்தப்படும் ஓர் ஒளியியல் முறையாகும். இம்முறை ஒரு சூடான வாயு தொடரோட்டத்தில்  மெல்லிய இழை ஒன்றை வைக்கும் செயல் முறையை உள்ளடக்கியதாகும்.  இழையிலிருந்து வரும் கதிர்வீச்சு உமிழ்வுகளை இழை வெப்பநிலையுடன் தொடர்புபடுத்தும். இழைகள் பொதுவாக 15 மைக்ரோமீட்டர் விட்டம் கொண்ட சிலிக்கான் கார்பைடு (SiC) இழைகளாகும். சுமார் 800–2500 கெல்வின் வெப்பநிலையை இம்முறையில் அளவிட முடியும்.

## வரலாறு
தீப்பிழம்புகளில் மெல்லிய-இழை மீவெப்ப அளவியல் முறையை முதன்முதலில் விலிம்போக் மற்றும் பலர் (1988) பயன்படுத்தினர். சமீபத்தில், இம்முறை பிட்சு (1996), பிளெவின்சு மற்றும் பலர் (1999), மௌன் மற்றும் பலர் (2007) ஆகியோர் பயன்படுத்தி நிருபித்தனர்.

## நுட்பம்
வழக்கமான மெல்லிய-இழை மீவெப்ப அளவியல் கருவி ஒரு சுடர் அல்லது பிற சூடான வாயு தொடரோட்டம், ஓர் இழை மற்றும் ஒரு புகைப்படக் கருவி ஆகியவற்றைக் கொண்டுள்ளது.

## நன்மைகள்
மெல்லிய-இழை மீவெப்ப அளவியல் முறை பல நன்மைகளைக் கொண்டுள்ளது. ஒரே நேரத்தில் ஒரு கோட்டில் வெப்பநிலையை அளவிடும் திறனும் குறைந்தபட்ச ஊடுருவலும் இந்நன்மைகளில் அடங்கும். மீவெப்ப அளவியலின் பிற வடிவங்கள் வாயு-கட்ட வெப்பநிலையை வழங்கும் திறன் கொண்டவை அல்ல.

## தீங்குகள்
இம்முறைக்கு அளவுத்திருத்தம் அவசியமாகும். அளவுத்திருத்தம் பொதுவாக ஒரு வெப்ப மின்னிரட்டை  மூலம் செய்யப்படுகிறது. வெப்ப மின்னிரட்டைகளுக்கும் இழைகளுக்கும் ஆய்வு வெப்பநிலையிலிருந்து வாயு வெப்பநிலையை மதிப்பிடுவதில் திருத்தங்கள் தேவைப்படுகின்றன. மேலும், இழைகள் உடையக்கூடியவை. பொதுவாக ஒரு சுடரில் ஒரு மணி நேரத்திற்குப் பிறகு இவை உடைந்து விடும்.

## பயன்பாடு
எரிதல் மற்றும் தீ தொடர்பான ஆராய்ச்சிகளில் பயன்படுவது இதன் முதன்மையான பயன்பாடாகும்.

## மேற்கோள்கள்

பகுப்பு:எரிதல்
பகுப்பு:அளவையியல்
பகுப்பு:கதிர்வீச்சளவியல்
சஞ்சய் தினா பாட்டீல்

**சஞ்சய் தினா பாட்டீல்** (*Sanjay Dina Patil*) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியாவார். 1969ஆம் ஆண்டு சனவரி  மாதம் 16ஆம் தேதியன்று பிறந்தார். 2004ஆம் ஆண்டு நடைபெற்ற தேர்தலில் பாண்டுப்பு  தொகுதியிலிருந்து மகாராட்டிரா மாநில சட்டமன்றத்திற்கு தேர்ந்தெடுக்கப்பட்டார். 2009ஆம் ஆண்டு நடைபெற்ற மக்களவைத் தேர்தலில் இந்தியாவின் மகாராட்டிர மாநிலத்தின் மும்பை வடகிழக்கு தொகுதியிலிருந்து 15ஆவது மக்களவைக்கு தேசியவாத காங்கிரசு கட்சி வேட்பாளராக தேர்ந்தெடுக்கப்பட்டார். 2014 ஆம் ஆண்டு இதே இடத்திற்கான மறுதேர்தலில் சஞ்சய் தினா பாட்டீல்  தோல்வியடைந்தார். இவருக்குப் பிறகு இந்திய பாரதிய சனதா கட்சியின் கிரித் சோமையா வெற்றி பெற்றார்.

சஞ்சய் தினா பாட்டீல் 2019ஆம் ஆண்டு அக்டோபர் மாதம் 4ஆம் தேதியன்று  சிவசேனா கட்சியில்  சேர்ந்தார்.

இவரின் தந்தை தினா பாமா பாட்டீல் 1985ஆம் ஆண்டு முலுந்த் சட்டமன்றத் தொகுதியில் சட்டமன்ற உறுப்பினராக இருந்தார். தினா(நாத்) பாட்டீல் 1978 மற்றும் 1990 ஆம் ஆண்டுகளில் காங்கிரசு வேட்பாளராக பாண்டுப்பில் இருந்து சட்டமன்றத் தேர்தலில் போட்டியிட்டு தோல்வியடைந்தார்.

## பதவிகள்
* 2004: மகாராட்டிரா சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார்
* 2009: 15ஆவது மக்களவைக்குத் தேர்ந்தெடுக்கப்பட்டார், மும்பை வடகிழக்கு. 
* 2024: 18ஆவது மக்களவைக்குத் தேர்ந்தெடுக்கப்பட்டார், மும்பை வடகிழக்கு.

## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:சிவ சேனா அரசியல்வாதிகள்
பகுப்பு:மும்பையைச் சேர்ந்தவர்கள்
பகுப்பு:இந்திய அரசியல்வாதிகள்
செரானி மாவட்டம்

**செரானி மாவட்டம்** (*Sheran District* or *Shirani District*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும்.  இது பலூசிஸ்தான் மாகணத்தின் வடகிழக்கில் ஆப்கானித்தான் நாடு மற்றும் கைபர் பக்துவா மாகாணத்தின் எல்லையை ஒட்டியுள்ளது. இதன் நிர்வாகத் தலைமையிடம் செரானி நகரம் ஆகும். செரானி நகரம் மாகாணத் தலைநகரான் குவெட்டாவிலிருந்து  373.கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு 1333 கிலோமீட்டர் தொலைவிலும் உள்ளது. இம்மாவட்டம் சுலைமான் மலைத்தொடரின் ஒரு பகுதியாக உள்ளது. 
## மாவட்ட எல்லைகள்
செரானி மாவட்டத்திற்கு வடக்கிலும், கிழக்கிலும், மேற்கிலும் பாகிஸ்தானின் கைபர் பக்துன்வா மாகாணம், தெற்கில் ஜோப் மாவட்டம் மற்றும் தென்கிழக்கில் மூசாக்கேல் மாவட்டம் எல்லைகளாக உள்ளது. 
## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 36,100 குடியிருப்புகள் கொண்ட செரானி மாவட்ட மக்கள் தொகை 1,91,687 ஆகும். பாலின விகிதம் 100 பெண்களுக்கு 122.02 ஆண்கள் வீதம் உள்ளனர். சராசரி எழுத்தறிவு 23.86% ஆகும்
10 வயதிற்குட்பட்ட குழந்தைகள் 75,400 (39.34%) ஆக உள்ளனர். 90% மக்கள் தொகை கிராமப்புறங்களில் உள்ளது. இதன் மக்கள் தொகையில் 99.67% இசுலாமையும், பிற சமய சமயங்களை 0.33% பின்பற்றுகின்றன. இம்மாவட்டத்தில் பஷ்தூ மொழியை 99.87% மக்கள் பேசுகின்றனர்.இம்மாவட்டத்தில் ஹரிபால் மற்றும் செரான் இன மக்கள் பெரும்பான்மையாக வாழ்கின்றனர்.
## மாவட்ட நிர்வாகம்

செரானி மாவட்டம் 1 வருவாய் வட்டம் மட்டும் 186 கிராமங்களைக் கொண்டுள்ளது.

## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
ஜோப் மாவட்டம்

**ஜோப் மாவட்டம்** (*Zhob District*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும். பலூசிஸ்தான் மாகாணத்தில் வடமேற்கில் அமைந்த இம்மாவட்டத்தின் நிர்வாகத் தலைமையிடம் ஜோப் நகரம் ஆகும். ஜோப் நகரம் மாகாணத் தலைநகரான குவெட்டாவிற்கு வடகிழக்கில் 335 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கில் 558 கிலோமீட்டர் தொலைவிலும் உள்ளது. இம்மாவட்டத்தில் ஜோப் ஆறு பாய்கிறது. 
## மாவட்ட எல்லைகள்
ஜோப் மாவட்டத்தின் வடக்கில் செரானி மாவட்டம், கிழக்கில் மூசாக்கேல் மாவட்டம், தெற்கில் கில்லா சைஃபுல்லா மாவட்டம் மற்றும் மேற்கில் ஆப்கானித்தான் நாடு எல்லைகளாக உள்ளது.  
## மாவட்ட நிர்வாகம்

இம்மாவட்டம் 5 வருவாய் வட்டங்களைக் கொண்டுள்ளது.  

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 47,901 குடியிருப்புகள் கொண்ட  ஜோப் மாவட்ட மக்கள் தொகை 47,901 ஆகும்  . பாலின விகிதம் 100 பெண்களுக்கு 117.57 ஆண்கள் வீதம் உள்ளனர். சராசரி எழுத்தறிவு 36.62%ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 159,100 (44.75%) ஆக உள்ளனர்.
நகர்புறங்களில்  46,976 (13.21%) மக்கள் வாழ்கின்றனர்.இந்து & கிறித்துவச் சமயச் சிறுபான்மையோர்  1,732 (0.49%) ஆக உள்ளனர்.

## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
மூசாக்கேல் மாவட்டம்

**மூசாக்கேல் மாவட்டம்** (*Musakhel District*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும். பலூசிஸ்தான் மாகாணத்தின் வடகிழக்கில் அமைந்த மூசாக்கேல் மாவட்டத்தின் நிர்வாகத் தலைமையிடம் மூசாக்கேல் பஜார் என்பதாகும். மூசாக்கேல் பஜார் மாகாணத் தலைநகரான குவெட்டாவிற்கு வடகிழக்கே 404.2 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தெமேற்கே 563.2 கிலோமீட்டர் தொலைவிலும் உள்ளது.
## மாவட்ட எல்லைகள்
மூசாக்கேல் மாவட்டத்தின் வடக்கிலும், கிழக்கிலும் கைபர் பக்துன்வா மாகாணம், தென்கிழக்கில் பார்கான் மாவட்டம், தென்மேற்கில்  தூகி மாவட்டம், மேற்கில் ஜோப் மாவட்டம் எல்லைகளாக உள்ளது. 
## மாவட்ட நிர்வாகம்

மூசாக்கேல் மாவட்டம் 5 வருவாய் வட்டங்களாகப் பிரிக்கப்பட்டுள்ளது. 

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி மூசாக்கேல் மாவட்ட மக்கள் தொகை 1,82,275 ஆகும்.

### சமயங்கள்
இசுலாம் சமயத்தை 99.63% மகக்ளும், இந்து மற்றும் கிறித்துவ சமயத்தை 494 (0.27%) மக்களும் பின்பற்றுகின்றனர்.
### மொழிகள்
இம்மாவட்டத்தில் பஷ்தூ மொழியை 85.83%, பலூச்சி மொழி 12% மற்றும் பிற மொழிகளை 2.17% மக்களும் பேசுகின்றனர். 
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
செவ்வாய்ப்பட்டி

**செவ்வாய்ப்பட்டி** (*Sevaipatty*) என்பது தமிழ்நாட்டின், புதுக்கோட்டை மாவட்டம், கறம்பக்குடி ஊராட்சி ஒன்றியத்தில் உள்ள ஒரு ஊராகும். இது பிலாவிடுதி ஊராட்சியின் நிருவாகத்தின் கீழ் உள்ளது.

## அமைவிடம்
இந்த ஊரானது மாவட்ட தலைநகரான புதுக்கோட்டையிலிருந்து 40 கிலோமீட்டர் தொலைவிலும், கறம்பக்குடியில் இருந்து 3 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 366 கிலோமீட்டர் தொலைவிலும் உள்ளது.

## பெயராய்வு
இந்த ஊர் பெயரானது செய்வாய்பட்டி என்ற பெயரின் திரிபாகும். செய்+வாய்+பட்டி என்ற சொற்களின் சேர்க்கையாக செய்வாய்பட்டி என்ற பெயர் உருவானது. இதில் *செய்* என்பதற்கு நிலம் என்றும், *வாய்* என்பதற்கு கால்வாய் என்றும், பட்டி என்பதற்கு சிற்றூர் என்பதும் பொருளாகும். 
    
## மேற்கோள்

பகுப்பு:புதுக்கோட்டை மாவட்டத்திலுள்ள கிராமங்கள்
துக்கப்படுபவர்

[thumb| போர்ச்சுகலின் பெட்ரோ I (இறப்பு 1367), அல்கோபாசா மடாலயத்தில் உள்ள துக்க தேவதைகள். [கோதிக் கலை|கோதிக் கலையில் துக்க உருவங்கள் அல்லது "அழுபவர்கள்" (பிரெஞ்சு *ப்ளூரண்ட்ஸ்* ) கல்லறை கட்டடக்கலையின் வழக்கமான கூறுகளாக இருந்து வருகின்றன.]]

**துக்கம் அனுசரிப்பவர்** (*Mourner*) என்பவர்  இறுதிச் சடங்கில் கலந்துகொள்பவர் அல்லது சமய நடைமுறையிலோ அல்லது பரவலான வழக்கத்தினாலோ துக்கக் காலத்தில் இருப்பதாக அங்கீகரிக்கப்பட்ட ஒருவராவார்.  பல பண்பாடுகளில் துக்கம் அனுசரிப்பவர்கள் மகிழ்ச்சியின் வெளிப்பாடு உள்ளிட்டவற்றைத் தவிர்க்க வேண்டும் என்று எதிர்பார்க்கப்படுகின்றனர்.

## வரலாறு
வரலாற்று ரீதியாக, சில பண்பாடுகள் இறந்தவர்களை (குறிப்பாக அண்மைக் கிழக்கில் உள்ளவர்களை) கௌரவிக்கும் விதமாக துக்கத்தை வெளிப்படுத்தும் வகையில் தொழில்முறை துக்கப்படுபவர்களைப் பயன்படுத்தியுள்ளனர். 

## வணிகம்
1877 ஆம் ஆண்டு முதல், இறுதிச் சடங்கிற்கு துக்கப்படுபவர்களை பணியமர்த்துவது அல்லது வாடகைக்கு எடுப்பது தொடர்பான ஒரு வணிகம் இருப்பதாக பதிவு செய்யப்பட்டுள்ளது. துக்க நிகழ்வுக்கு ஏராளமானவர்கள் கூடுவது, இறந்தவர் நன்றாக வாழ்ந்ததாகத் தோன்றும் என்று கூறப்படுகிறது. இதுவே மக்கள் தங்கள் வீட்டு இறுதிச் சடங்கில் கலந்து கொள்ள துக்கப்படுபவர்களை வாடகைக்கு எடுக்க காரணமாயிற்று. அவ்வாறு துக்கநிகழ்விற்கு வந்து கலந்துகொள்பவர்களுக்கு ஒரு மணிநேரத்திற்கு இவ்வளவு என்று ஊதியம் என்று பெற்றனர். இறுதிச் சடங்கிற்கு முன், கூலிக்கு மாரடிப்பர்களுக்கு இறந்தவர் குறித்தும், அவர் வாழ்ந்த வாழ்க்கை பற்றியும் தெரிவிக்கப்படும். இதனால் அவர்கள் கூட்டத்தினரிடம் இறந்தவரை தாங்கள் உண்மையிலேயே அறிந்திருப்பது போல் சாதாரணமாகப் பேச முடியும். ஆப்பிரிக்க நாடுகள், மத்திய கிழக்கு நாடுகள், சீனா ஆகிய நாடுகளில் துக்கப்படுபவர்களை வேலைக்கு அமர்த்துவது ஒரு பாரம்பரியமாகும். 

சீனாவில் துக்கப்படுபவர்களை பெல்லி-நடனம் ஆடவும், இறுதிச் சடங்கில் நாடகத்தை நடத்தவும் பணியமர்த்துவதாகக் கூட பதிவு செய்யப்பட்டுள்ளது.

## மேற்கோள்கள்

பகுப்பு:இறப்பு
பதுகா சட்டமன்றத் தொகுதி

**பதுகா சட்டமன்றத் தொகுதி** *(Fatuha Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பட்னா மாவட்டத்தில் அமைந்துள்ளது. பதுகா, பட்னா சாகிப் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்
	
## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
ஆர்த்தோசிலிக்கேட்டு

**ஆர்த்தோசிலிக்கேட்டு** (*Orthosilicate*) என்பது  என்ற மூலக்கூற்று வாய்ப்பாட்டால் விவரிக்கப்படும் ஓர் எதிர் மின்னயனியாகும். இந்த மூலக்கூற்று வாய்ப்பாட்டைக் கொண்ட உப்புகளும் எசுத்தர்களும் கூட ஆர்த்தோசிலிக்கேட்டுகள் எனப்படுகின்றன. இது சிலிகேட்டு எதிர்மின் அயனிகளில்  ஒன்றாகும். எப்போதாவது சிலிக்கான் டெட்ராக்சைடு எதிர்மின் அயனி அல்லது சிலிக்கான் டெட்ராக்சைடு குழு என்றும் இந்த அயனி அழைக்கப்படுகிறது.

சோடியம் ஆர்த்தோசிலிக்கேட்டு போன்ற ஆர்த்தோசிலிக்கேட்டு உப்புகள் நிலையானவை. மேலும் இயற்கையில் சிலிக்கேட்டு தாதுக்களாக பரவலாகக் காணப்படுகின்றன, இது நெசோசிலிக்கேட்களின் வரையறுக்கும் அம்சமாகும்.  மக்னீசியம் அல்லது இரும்பு(II) ஆர்த்தோசிலிகேட்டு ஆன ஆலிவின், பூமியின் தடிமனான அடுக்கான மேல் கவசத்தில் மிகுதியாகக் காணப்படும் ஒரு கனிமமாகும்.

ஆர்த்தோசிலிகேட்டு எதிர்மின் அயனி ஒரு வலுவான காரமாகும். மிகவும் பலவீனமான ஆர்த்தோசிலிசிக் அமிலத்தின் H4SiO4 (pKa2 = 13.2  25 °செல்சியசு வெப்பநிலையில்) இணை காரமாகும். அமிலம் நீரேற்றப்பட்ட சிலிக்கா மின்தேக்கியாக சிதைவடைவதால் இதன் வேதிச் சமநிலையை ஆராய்வது கடினமாகும்.

## கட்டமைப்பு
ஆர்த்தோசிலிக்கேட்டு அயனி அல்லது குழு நான்முகி வடிவத்தைக் கொண்டுள்ளது. ஒரு சிலிக்கான் அணு நான்கு ஆக்சிசன் அணுக்களால் சூழப்பட்டுள்ளது.

எதிர்மின் அயனியில், ஒவ்வொரு ஆக்சிசனும் ஓர் அலகு எதிர்மறை மின்னூட்டத்தைக் கொண்டுள்ளது. Si–O பிணைப்பு 162 பைக்கோமீட்டர் நீளம் கொண்டது.

டெட்ராமெத்தில் ஆர்த்தோசிலிக்கேட்டு போன்ற கரிம சேர்மங்களில், ஒவ்வோர் ஆக்சிசனும் முறையாக நடுநிலையானது மற்றும் ஓர் ஒற்றை சகப்  பிணைப்பால் மீதமுள்ள மூலக்கூறுடன் இணைக்கப்பட்டுள்ளன.

## பயன்கள்
யூரோப்பியம் மாசிடப்பட்ட பேரியம் ஆர்த்தோசிலிக்கேட்டு (Ba2SiO4) என்பது பச்சை ஒளி-உமிழும் இருமுனையங்களில் பயன்படுத்தப்படும் ஒரு பொதுவான பாசுபராகும். நீல ஒளி-உமிழும் இருமுனையங்களுக்கான பாசுபரை இசுட்ரோன்சியம் மாசிடப்பட்ட பேரியம் ஆர்த்தோசிலிக்கேட்டு மூலம் தயாரிக்கலாம்.  வெற்றிடக் குழாய்களில் எதிர்மின்வாயின் நச்சுத்தன்மைக்கு பேரியம் ஆர்த்தோசிலிக்கேட்டு ஒரு முக்கியக் காரணமாகும்.

## கரிம வேதியியலில் ஆர்த்தோசிலிக்கேட்டு
கனிம வேதியியல் மற்றும் புவிவேதியியலில் மிகவும் முக்கியமானதாக இருந்தாலும், ஆர்த்தோசிலிக்கேட்டு அயனி கரிம வேதியியலில் அரிதாகவே காணப்படுகிறது. கரிமத் தொகுப்பு வினைகளில் இரண்டு சிலிக்கேட்டு சேர்மங்கள் பயன்படுத்தப்படுகின்றன. டெட்ராயெத்தில் ஆர்த்தோசிலிக்கேட்டு பலபடிகளை இணைக்கப் பயன்படுகிறது. மேலும் இது புரைமக் களி உற்பத்தியில் மிகவும் முக்கியமானதாகும். டெட்ராமெத்தில் ஆர்த்தோசிலிக்கேட்டு  டெட்ராயெத்தில் ஆர்த்தோசிலிக்கேட்டுக்கு மாற்றாகப் பயன்படுத்தப்படுகிறது. மேலும் இது ஒரு வினையாக்கியாகவும் பல பயன்பாடுகளைக் கொண்டுள்ளது. டெட்ராமெத்தில் ஆர்த்தோசிலிக்கேட்டு சிதைவடைந்து அதிக அளவு நச்சு மெத்தனாலை உற்பத்தி செய்வதால், டெட்ராமெத்தில் ஆர்த்தோசிலிக்கேட்டு சேர்மத்தை விட டெட்ராயெத்தில் ஆர்த்தோசிலிக்கேட்டு அதிகமாக விரும்பப்படுகிறது. டெட்ராமெத்தில் ஆர்த்தோசிலிக்கேட்டை உள்ளிழுப்பது நுரையீரலில் சிலிக்காவின் நச்சுத்தன்மையை உருவாக்க வழிவகுக்கும்.

## மேற்கோள்கள்

பகுப்பு:சிலிக்கேட்டுகள்
பகுப்பு:சிலிக்கான் ஆக்சி எதிர்மின்னயனிகள்
பா. மனோகரன்

**பா. மனோகரன்** (*B. Manoharan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் சிவகங்கை நகரைச் சேர்ந்தவர். சிவகங்கை மன்னர் உயர்நிலைப் பள்ளியில் பள்ளி கல்வி பயின்றுள்ளார். பின்னர் மன்னர் துரைசிங்கம் அரசுக் கல்லூரியில் இளங்கலை பட்டப் படிப்பினையும், மதுரை சட்டக் கல்லூரியில் இளங்கலைச் சட்டப் படிப்பினையும் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிவகங்கை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1954 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பெ. அபரஞ்சி

**பெ. அபரஞ்சி** (*P. Abaranji*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூர் பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1946 பிறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:தருமபுரி மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
ஆர். டி. அரங்கநாதன்

**ஆர். டி. அரங்கநாதன்** (*R. D. Aranganathan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் விருத்தாச்சலம் நகரைச் சேர்ந்தவர். பல்கலை புதுமுக வகுப்பு வரை கல்வியினை பயின்றுள்ள அரங்கநாதன் அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விருத்தாச்சலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1949 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
ஓ. எஸ். அமர்நாத்

**ஓ. எஸ். அமர்நாத்** (*O. S. Amarnath*, இறப்பு:13 சூலை 2025) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் மதுரை நகரைச் சேர்ந்தவர். வணிகவியலில் இளநிலை பட்டமும், சட்டத்தில் இளநிலைப் பட்டமும் பெற்றுள்ள அமர்நாத் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுரை கிழக்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## இறப்பு
அமர்நாத் சூலை 13, 2025 அன்று மதுரையில் தன் 68 வயதில் இறந்தார்.

## மேற்கோள்கள்

பகுப்பு:1957 பிறப்புகள்
பகுப்பு:2025 இறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை மக்கள்
பி. டி. செல்வகுமார்

**பி. டி. செல்வகுமார்** ஒரு இந்திய திரைப்பட இயக்குனர், தயாரிப்பாளர், சந்தைப்படுத்தல்,பத்திரிக்கை தொடர்பு அதிகாரி மற்றும் விளம்பர தூதுவர் ஆவார், அவர் தமிழ் திரைப்படத் துறையில் பணியாற்றியுள்ளார்.

**பி. டி. செல்வகுமார்** ஒரு பத்திரிகையாளராக தனது வாழ்க்கையைத் தொடங்கினார். பின்னர், திரைப்பட இயக்குனர் எஸ்.ஏ. சந்திரசேகருடன் இணைந்தார். செல்வகுமாரை தனது மகன் விஜய்யின் பத்திரிகை தொடர்பு அதிகாரியாக நியமித்தார். செல்வகுமார் 2003 ஆம் ஆண்டில் தயாரிப்பிலும் களம் இறங்கினார். டி.பி. கஜேந்திரனின் குடும்ப நாடகமான பந்தா பரமசிவம் (2003) படத்திற்கு நிதியளித்தார். இது பின்னர் இந்தி மொழியில் ஹவுஸ்ஃபுல் 2 (2012) என மறுஉருவாக்கம் செய்யப்பட்டது.

ஜனவரி 2012-ல் செல்வகுமார் முதல் இயக்குனராக பணியாற்றத் தொடங்கினார். ஒன்பதுல குரு (திரைப்படம்) அப்போது நான்கு நடிகர்களுடன் (நகுல், சிவா, சந்தானம் மற்றும் பிரேம்ஜி ஆகியோரைத் தேர்ந்தெடுக்க முடிவு செய்துள்ளதாக அறிவிக்கப்பட்டது. பிரியாமணியும் விரைவில் நடிகர்களுடன் இணைந்ததாக அறிவிக்கப்பட்டது. ஆனால் படம் அதிகாரப்பூர்வமாக அறிவிக்கப்படவில்லை.  அக்டோபர் 2012 இல், பிரேம்ஜியுடன் வினய் ராய், அரவிந்த் ஆகாஷ் மற்றும் சத்யன் ஆகியோர் இடம்பெற்ற புதிய நடிகர்களுடன் படம் மீண்டும் வெளிவந்தது, அதே நேரத்தில் ராய் லட்சுமி படத்தின் முக்கிய நடிகையாக நடித்தார். தி ஹேங்கொவர் (2009) ஐ அடிப்படையாகக் கொண்ட செல்வகுமாரின் ஒன்பதுல குரு (திரைப்படம்) படப்பிடிப்பு அக்டோபர் 2012 இல் தொடங்கி 2013 தொடக்கத்தில் எதிர்மறையான விமர்சனங்களைப் பெற்றது. ரெட்ரெப் ஊடகம் 40% வழங்கி, "முழு படமும் கதைக் களத்தை பற்றி அதிகம் சிந்திக்காமல் பார்வையாளர்களை சிரிக்க வைக்க ஒன்றாக இணைக்கப்பட்ட நகைச்சுவை காட்சிகளின் தொகுப்பு போன்றது" என்று கூறியது.

2014 ஆம் ஆண்டில், சிம்பு தேவன் இயக்கிய புலி (2015) திரைப்படத்தில் விஜய் முன்னணி வேடத்தில் நடிக்கும் பணியைத் தொடங்கினார்.  இந்தப் படம் கலவையான விமர்சனங்களைப் பெற்றது, ஆனால் அதன் முழு ஓட்டத்தில் ₹150 கோடி வசூலித்தது. அவரது அடுத்த படம் போக்கிரி ராஜா(2016) கலவையான விமர்சனங்களைப் பெற்றது.

## திரைப்படவியல்
* *வேறுவிதமாகக் குறிப்பிடப்படாவிட்டால், அனைத்து படங்களும் தமிழில் உள்ளன.*

### இயக்குநராக

### தயாரிப்பாளராக

### ஒரு நடிகராக

## குறிப்புகள்
சா. ஆசைமணி

**சா. ஆசைமணி** (*S. Asaimani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாகப்பட்டினம் மாவட்டம் நன்னிலம் வட்டம் கயத்தூர் கிராமத்தினைச் சேர்ந்தவர். இளநிலை அறிவியல் பட்டம் பெற்றுள்ள ஆசைமணி, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குத்தாலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1955 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
குக்கோல்ட்

***குக்கோல்ட்*** (*Cuckold (novel)*) என்பது இந்திய எழுத்தாளர் கிரண் நகார்கர் 1997 இல் எழுதிய புதினமாகும். இது இவரது மூன்றாவது புதினமாகும்.  இது 16 ஆம் நூற்றாண்டில் இந்தியாவின் மேவார் என்ற ராஜபுத்திர இராச்சியத்தைக் களமாக கொண்ட ஒரு வரலாற்று புதினமாகும். இது மகாராஜ் குமாரின் வாழ்க்கையைப் பின்தொடர்கிறது. இது மேவார் இளவரசர் போஜ் ராஜின் சாயலில் உருவாக்கப்பட்ட ஒரு கற்பனைக் கதாபாத்திரமாகும். அவரது மனைவி மீராபாய் கிருட்டிணரை தனது கணவராக நினைத்து போஜ் ராஜை ஏற்க மறுக்கிறாள்.

## சுருக்கம்
இந்தப் புத்தகம் மகாராஜ் குமாரின் வாழ்க்கையையும், அரச குடும்பத்தின் வாரிசு சண்டையையும், அப்பகுதியில் நடக்கும் போர்களால் அவர்களைச் சுற்றியுள்ளப் பகுதிகள் நாசமாகுவதையும், அவரது மனைவியான மீராவின் அன்பைப் பெற அவர் எடுக்கும் முயற்சிகளையும் பின்தொடர்வதாக உள்ளது.

## விமர்சன வரவேற்பு
குக்கோல்ட் நகர்கரின் மிகவும் பிரபலமான புதினங்களில் ஒன்றாகக் கருதப்படுகிறது. மேலும்  இவர் இந்தப் படைப்பிற்காக 2000 ஆம் ஆண்டில் இந்தியாவின்  சாகித்ய அகாடமி விருதைப் பெற்றார்.   "பாரம்பரிய கதையை தொடர்ச்சியான விவரங்களுடன் கூடிய ஒரு வரலாற்று பின்னணியில் கலந்து சொன்னதற்காக" இந்தப் புத்தகம் பாராட்டப்பட்டது. "ரஜஸ்தானின் பிரம்மாண்டமான கோட்டைக்குள், மணல் மேடுகளுக்குள் புதையுண்டிருந்த வரலாறு நாவலில் அசலாக உயிர்பெறுகிறது." என்று எஸ். ராமகிருஷ்ணனால் பாராட்டபட்டது.

## தமிழ் மொழிபெயர்பு
இந்த புதினத்தை *அக்களூர் ரவி* தமிழில் *கனவில் தொலைந்தவன்* என்ற பெயரில் மொழிபெயர்த்துள்ளார்.

## மேற்கோள்கள்

பகுப்பு:ஆங்கில மொழிப் புதினங்கள்
பகுப்பு:சாகித்திய அகாதமி விருது பெற்ற படைப்புகள்
தராரி சட்டமன்றத் தொகுதி

**தராரி சட்டமன்றத் தொகுதி** *(Tarari Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது போஜ்பூர் மாவட்டத்தில் அமைந்துள்ளது. தராரி, ஆரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:பீகாரின் சட்டமன்றத் தொகுதிகள்
## விளக்கக் குறிப்புகள்
சி. ஆண்டித்தேவா்

**சி. ஆண்டித்தேவா்** (*S. Andi Thevar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சதாசிவம் நகர் பகுதியினைச் சேர்ந்தவர். இளங்கலை, இளங்கலைச் சட்டப் படிப்பினை முடித்துள்ள ஆண்டித்தேவர் அகில இந்திய பார்வர்டு பிளாக்கு கட்சியினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1934 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
செங்கற்பட்டுச் சிறுமணி

**செங்கற்பட்டுச் சிறுமணி**  *(Chengalpattu Sirumani)* என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். தென்னிந்திய உணவு வகைகளான சோறு மற்றும் தட்டை வடிவத்தில் தயார் செய்து பயன்படுத்தும் அவல் எனப்படும் இந்திய நொறுக்குத்தீனி வகைக்கும் ஏற்ற இரகமாக உள்ள இதன் தானியம் தடித்தும், (மோட்டா இரகம்) அரிசி வெள்ளை நிறத்திலும் காணப்படுகிறது.மேலும் இந்தியாவில் உள்ள  தமிழ்நாட்டின் செங்கல்பட்டு பகுதியை பூர்வீகமாகக் கொண்டது என கூறப்படுகிறது.

## காலம்
நீண்ட கால அளவில் அறுவடைக்கு தயாராகும் இந்த நெல் வகை, **160 - 165** நாட்களில் முதிர்வடைவதாக கூறப்படுகிறது. சம்பா பருவத்தில் நடவு செய்யக்கூடிய இந்நெல் இரகம், நாற்றங்கால் வயது 40 - 45 நாட்களாக உள்ளது.

## சாகுபடி
நாற்று விட்டு நடவு முறையில் சாகுபடி செய்யப்படும் இது, களிமண் மணல் கலந்த களிமண், மற்றும் வண்டல் மண் போன்ற நிலங்களில் பயிரிட ஏற்றதாக கூறப்படுகிறது. மேலும் நீர்ப்பிடிப்பு பகுதிகளுக்கு ஏற்ற இரகமாக உள்ள இந்நெல் இரகம், முதிர்ந்த நிலையில் மிதமாக சாய்ந்துவிடக்கூடியதாகும்.

## மகசூல்
சராசரியாக **125** சதமமீட்டர் உயரமும், அதிகபட்சமாக **148** சதமமீட்டர் உயரமும் வளரக்கூடிய இந்த இரக நெற்கதிர்களின் நீளம், **23.4 - 26.6** சதம மீட்டராகவும்,  நெற்கதிரில் உள்ள நெல்மணிகளின் எண்ணிக்கை **127 - 156** என கணக்கிடப்பட்டுள்ளது. மேலும் ஆயிரம் நெல்மணிகளின் எடை **22.389** கிராம் உள்ள இந்நெல் வகை, நெல்லின் மகசூல் ஒரு எக்டேருக்கு சராசரியாக **1,500** கிலோவாகவும் (20 மூடைகள்), வைக்கோலின் மகசூல் **1,800** (60 கட்டுகள்) கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.

### நெல்மணியின் இயல்பு
செங்கற்பட்டுச் சிறுமணியின் நெல்மணிகளின் இயல்பானது, பூக்கும் பருவத்தில் இளம் பச்சை நிறமாகவும், பால்பிடிக்கும் நேரத்தில் கரும்பச்சையாகவும், முதிர்ச்சிப் பருவத்தில் மஞ்சள் நிறத்தில்  கருமை நிற நீண்ட வரிகளுடன் காணப்படும்.

## வெளி இணைப்பு
* செங்கற்பட்டுச் சிறுமணி நெல் படிமங்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
சா. கணேசன் (பண்ருட்டி)

**சா. கணேசன்** (*J. Ganesan*) எனும் **கவிதை கணேசன்** என்பவர் தமிழக கவிஞரும், எழுத்தாளரும், வெளியீட்டாளரும், பழம்பொருள் சேகரிப்பாளரும் எனப் பன்முகத் தன்மைகொண்டவர் ஆவார்.

## இளமை
கவிதை கணேசன் 27 நவம்பர் 1956 அன்று கடலூர் மாவட்டம் பண்ருட்டியில் சி. சானகிராமன் ஜெயலட்சுமி அம்மாள் எனும் இணையரின் மகனாகப் பிறந்தார். பண்ருட்டியில் பள்ளிக் கல்வியினை முடித்த கணேசன் சென்னைப் பல்கலைக்கழகத்தில் இளமறிவியல் பட்டத்தினையும் சிதம்பரம் அண்ணாமலைப் பல்கலைக்கழகத்தில் முதுகலை வரலாறு பட்டத்தினையும் பெற்றுள்ளார். 

## தமிழ்ப்பணி
தமிழ்நாடு அரசின் தமிழ்நாடு நுகர்பொருள் வானிப கழகத்தில் தரக்கட்டுப்பாட்டு மேலாளராக பணிபுரிந்து ஓய்வு பெற்ற கணேசன் கவிதை மீதான ஈர்ப்பின் காரணமாகக் கவிதை கணேசன் என்று அழைக்கப்படுகிறார்.

### எழுதிய நூல்கள்
* வள்ளலார் வரலாறு
* நால்வர் பாமாலை (2009) சின்னம்மை பதிப்பகம்
* இயேசுவின் வரலாறு
* துளிப்பா
* Quality Control & DPC Guide for Food Grains
* கலைஞரின் சாதனைகள் 100 (2024) தமிழ் ஐயா வெளியீட்டகம், திருவையாறு (பன்னாட்டுத் தரவு எண்: 9788119470761)

### திரைப்படம்
* படையாண்ட மாவீரா (சிறு வேடத்தில்)

## விருதுகள்
* தமிழ் செம்மல் விருது (2022), தமிழ்நாடு அரசு
* புட்சென் வாழ்நாள் சாதனையாளர் விருது, 2022
* தமிழ் ஆளுமை விருது, 2023, தில்லி கலை இலக்கிய பேரவை
* பசுமை முதன்மையர் விருது, 2023, தமிழ்நாடு அரசு - மாசு கட்டுப்பாட்டுத் துறை

## மேற்கோள்கள்

பகுப்பு:தமிழகக் கவிஞர்கள்
பகுப்பு:கடலூர் மாவட்ட மக்கள்
சூராப் மாவட்டம்

**சூராப் மாவட்டம்** (*Surab District*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் பழைய பெயர் *சாகீத் சிக்கந்தரபாத் மாவட்டம்* ஆகும். 2017ஆம் ஆண்டில் கலாத் மாவட்டத்தின் சில பகுதிகளைக் கொண்டு  சூராப் மாவட்டம் நிறுவப்பட்டது.இதன் நிர்வாகத் தலைமையிடம் சூராப் நகரம் ஆகும். சூராப் நகரம், மாகாணத் தலைநகரான குவெட்டாவிற்கு தென்கிழக்கே 212 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,100 கிலோமீட்டர் தொலைவிலும் உள்ளது. 
## மாவட்ட எல்லைகள்
சூராப் மாவட்டத்தின் வடக்கில் கலாத் மாவட்டம், கிழக்கிலும், தென்கிழக்கிலும் குஸ்தர் மாவட்டம், தென்மேற்கில் வாசூக் மாவட்டம், மேற்கில் காரன் மாவட்டம் எல்லைகளாக உள்ளது. 
## மாவட்டம் நிர்வாகம்
சூராப் மாவட்டம் 4 வருவாய் வட்டங்களைக் கொண்டுள்ளது.

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 51,227 குடியிருப்புகள் கொண்ட  சூராப் மாவட்ட மக்கள் தொகை  2,79,038 ஆகும். பாலின விகிதம் 100 பெண்களுக்கு 103.11 ஆண்கள் வீதம் உள்ளனர். சராசரி எழுத்தறிவு 37.44%ஆகும்.10 வயதிற்குட்பட்ட குழந்தைகள் 114,615 (41.08%) ஆக உள்ளனர்.நகர்புறங்களில் 36,468 (13.07%)மக்கள் வாழ்கின்றனர்.

### சமயங்கள்
இம்மாவட்டத்தில் இசுலாம் பெரும்பான்மை சமயம் ஆகும்.  822 (0.29%) மக்கள் இந்து மற்றும் கிறித்துவ சமயத்தை பின்பற்றுகின்றனர்.

### மொழிகள்
இம்மாவட்டத்தில் பிராகுயி மொழியை 96.75%, பலூச்சி மொழி 2.90% மற்று பிற மொழிகளை 0.35% பேசுகின்றனர்.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
பிசின் மாவட்டம்

**பிசின் மாவட்டம்** (*Pishin District*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் பிசின் நகரம் ஆகும். இந்நகரம் மாகாணத் தலைநகரான குவெட்டாவிற்கு வடக்கே 55.4 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்மேற்கே 851 கிலோமீட்டர் தொலைவிலும் உள்ளது.
## மாவட்ட எல்லைகள்
பிசின் மாவட்டத்திற்கு வடக்கே கரேசாத் மாவட்டம், கிழக்கே கில்லா சைஃபுல்லா மாவட்டம், தெற்கே குவெட்டா மாவட்டம் மற்றும் மேற்கே கில்லா அப்துல்லா மாவட்டம் எல்லைகளாக உள்ளது.

## மாவட்ட நிர்வாகம்
குவெட்டா மாவட்டம் மற்றும் மேற்கே கில்லா அப்துல்லா மாவட்டம் எல்லைகளாக உள்ளது.

பிசின் மாவட்டம் 5 வருவாய் வட்டங்களைக் கொண்டது. 

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 147,185 குடியிருப்புகள் கொண்ட  பிசின் மாவட்ட மக்கள் தொகை  8,35,482 . பாலின விகிதம் 100 பெண்களுக்கு 104.34 ஆண்கள் வீதம் உள்ளனர். சராசரி எழுத்தறிவு 51.07% ஆகும்.10 வயதிற்குட்பட்ட குழந்தைகள்  318,031 (38.07%) ஆக உள்ளனர்.நகர்புறங்களில்  2,43,785 (29.18%) மக்கள் வாழ்கின்றனர்.இந்து & கிறித்துவச் சமயச் சிறுபான்மையோர் 2,441 (0.29%) வாழ்கின்றனர்.99.07% மக்கள் பஷ்தூ மொழி பேசுகின்றனர்.
## வேளாண்மை & கால்நடைகள்
பிசின் மாவட்டத்தில் கோதுமை, பார்லி, உருளைக்கிழங்கு, திராட்சை, ஆப்பிள், மாதுளை, ஆப்ரிகோட் போன்றவைகள் பயிரிடப்படுகிறது. மேலும் ஆடுகள் வளர்க்கப்படுகிறது.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
மல்லைத் தமிழ்ச் சங்கம்

**மல்லைத் தமிழ்ச் சங்கம்** என்பது இந்தியாவில் தமிழ்நாட்டில் மாமல்லபுரத்தில் செயல்பட்டுவரும் தமிழமைப்பாகும். இச்சங்கத்தின் தலைவராக மல்லை சத்யாவும் சாசன செயலாளராக கலைச்செம்மல் பாசுகரும் உள்ளனர்.

## விருது
தமிழ்ச் சமூகத்தின் சிறந்த ஆளுமைகளை ஆண்டுதோறும் தேர்வு செய்து பெருந்தமிழன், பெருந்தச்சன், மாமல்லன் ஆகிய விருதுகளை வழங்கி வருகிறது. 2021ஆம் ஆண்டுக்கான பெருந்தமிழன் விருது வி. ஜி. சந்தோசத்திற்கும், பெருந்தமிழன் ராஜராஜன் விருது கல்வியாளர் டேவிட் கே. பிள்ளைக்கும், பெருந்தச்சன் விருது மாமல்லபுரம் அரசினர் சிற்ப கலைக்கல்லூரி முதல்வர் ஜெ. இராஜேந்திரனுக்கும், மாமல்லன் விருது தமிழ்நாடு ஆணழகன் கழக பொது செயலாளர் அரசுக்கும் வழங்கப்பட்டது. 14ஆவது ஆண்டு விழாவில் பெருந்தமிழன் ராஜராஜன் விருது டத்தோஸ்ரீ சரவணனுக்கு வழங்கப்பட்டது.
15ஆவது ஆண்டு விழாவில், *பெருந்தமிழன் விருதை* கோ. விஸ்வநாதனும், *பெருந்தச்சன் விருதை* மரபுக் கட்டிடக் கலைஞர் பா.குமரேசனும் *மாமல்லன் விருதை* கிராண்ட் மாஸ்டர் ஷிகான் கனகராஜும் பெற்றனர். 2025இல் நடைபெற்ற 16ஆவது ஆண்டு விழாவில் கவிஞர் காசி ஆனந்தனுக்கு *பெருந்தமிழன் விருதும்*, லோக மகாராஜனுக்கு *பெருந்தச்சன் விருதும்* வழங்கப்பட்டது.

## மேற்கோள்கள்

பகுப்பு:தமிழ்ச் சங்கங்கள்
செ. ஆறுமுகம்

**செ. ஆறுமுகம்** (*S. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் கீழ்சித்தாமூர் கிராமத்தினைச் சேர்ந்தவர். பள்ளிக் கல்வியினை முடித்துள்ள ஆறுமுகம்,  அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வானூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1946 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
செரோசீன்

**செரோசீன்** (*Cerocene*) என்பது Ce(C8H8)2. என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு ஒரு கரிமவுலோக அணைவுச் சேர்மமாகும். செரோசீன், நடுவில் சீரியம் அணுவையும் இரண்டு வளைய ஆக்டாடெட்ராயீனைடு வளையங்களையும் கொண்டுள்ள ஓர் இடையீட்டுச் சேர்மம் ஆகும்.
## தயாரிப்பு
சீரியம்(III) டை-வளைய ஆக்டாடெட்ராயீன் எதிர்மின் அயனி உப்புகளைக் குறைப்பதன் மூலம் செரோசீனைத் தயாரிக்கலாம்.
: Ce(C8H8)2K → Ce(C8H8)2 + K+

## வேதிப் பண்புகள்

நீர் அல்லது ஆக்சிசனுக்கு வெளிப்படும் போது செரோசீன் சிதைவடைந்து விகிதவியலுக்கு ஒவ்வாத  சீரியம்-ஆக்சைடுகள் மற்றும் வளைய ஆக்டா டெட்ராயீன் வழித்தோன்றல்களை உருவாக்குகிறது. 

இச்சேர்மம் சமச்சீரற்ற ஒரு சிதைவுக்கு உட்படுகிறது. செரோசீனுக்கும் இரண்டு சீரியம் அணுக்களைக் கொண்ட இரட்டை அடுக்கு அமைப்புக்கும் இடையில் ஒரு வேதிச்சமநிலைக்கு வழிவகுக்கிறது.
:2 Ce(C8H8)2  Ce2(C8H8)3 + C8H8

## தொடர்புடைய சேர்மங்கள்
செரோசீன் என்பது யுரேனோசீனுக்கு (U(C8H8)2.) அறியப்பட்ட ஒரு முன்னோடியாகும்.

Ce(C8H8)2  + UCl3    U(C8H8)2

செரோசீன் பொதுவாக திரிசு(வளையபெண்டாடையீனைல்)சீரியம் சேர்மத்துடன் இணைத்து குழப்பமடையச் செய்கிறது.  

## மேற்கோள்கள்

பகுப்பு:சீரியம்(III) சேர்மங்கள்
பகுப்பு:மெட்டலோசீன்கள்
சகதீசுபூர் சட்டமன்றத் தொகுதி, பீகார்

**சகதீசுபூர் சட்டமன்றத் தொகுதி** *(Jagdishpur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது போஜ்பூர் மாவட்டத்தில் அமைந்துள்ளது. சகதீசுபூர், ஆரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
மா. சா. மா. இராமச்சந்திரன்

**மா. சா. மா. இராமச்சந்திரன்** (*M. S. M. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் தேவக்கோட்டை நகரைச் சேர்ந்தவர். இளநிலை அறிவியல், இளங்கலைச் சட்டப் படிப்பினை முடித்துள்ள இராமச்சந்திரன் வழக்குரைஞர் ஆவார். இவர்  அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இராமச்சந்திரன், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இளையான்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1956 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
த. க. இராதாகிருஷ்ணன்

**த. க. இராதாகிருஷ்ணன்** (*T. K. Radhakrishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் திருநகர் பகுதியினைச் சேர்ந்தவர். பொறியியல் பட்டதாரியான இவர்  அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இராதாகிருஷ்ணன் 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1958 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
ச. ஆரோக்கியசாமி

**ச. ஆரோக்கியசாமி** (*S. Aarokiyasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் கபித்தலத்தினைச் சேர்ந்தவர். முனைவர் பட்டம் பெற்று பத்திரிக்கையாளராகச் செயல்பட்டு வந்த ஆரோக்கியசாமி அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருச்சிராப்பள்ளி-I சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1949 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
அனில் குமார் (பீகார் அரசியல்வாதி)

**அனில் குமார்** *(Anil Kumar)* (பிறப்பு 1960) என்பவர் பீகாரைச் சேர்ந்த ஒரு இந்திய அரசியல்வாதி ஆவார். இவர் திகாரி சட்டமன்றத் தொகுதியிலிருந்து பீகார் சட்டமன்ற உறுப்பினராக தேர்வானவர் மற்றும் பீகார் அரசாங்கத்தின் முன்னாள் இணை அமைச்சராகவும் இருந்தார்.

## ஆரம்பகால வாழ்க்கை மற்றும் கல்வி
குமார், பீகாரின் மக்தம்பூரைச் சேர்ந்தவர். இவர் பிரசனந்தன் சர்மாவின் மகன் ஆவார். 1983 ஆம் ஆண்டில் பாட்னா பல்கலைக்கழகத்தில் முதுகலைப் பட்டம் பெற்றார். இவரது சகோதரர் அருண் குமார், ஜகானாபாத்தின் முன்னாள் நாடாளுமன்ற உறுப்பினராகவும், பாரதிய சப்லோக் கட்சியின் தேசியத் தலைவராகவும் உள்ளார்.

## தொழில் வாழ்க்கை
அனில் குமார், ஜித்தன் ராம் மாஞ்சி தலைமையிலான இந்துசுதானி அவாம் மோர்ச்சா கட்சியின் தேசிய துணைத் தலைவராகவும் உள்ளார்.

அனில் 2010 பீகார் சட்டப்பேரவைத் தேர்தலில் திகாரி சட்டமன்றத் தொகுதியில் இருந்து ஐக்கிய ஜனதா தளம் கட்சியின் வேட்பாளராக போட்டியிட்டு  வெற்றி பெற்றார். முன்னதாக, பிப்ரவரி 2005 பீகார் சட்டப்பேரவைத் தேர்தலில் லோக் ஜனசக்தி கட்சி சார்பாக கோஞ்ச் சட்டமன்றத் தொகுதியில் வெற்றி பெற்றார்.

## மேற்கோள்கள்

பகுப்பு:ஜனதா தளம் அரசியல்வாதிகள்
பகுப்பு:1960 பிறப்புகள்
பகுப்பு:வாழும் மக்கள்
கரேசாத் மாவட்டம்

**கரேசாத் மாவட்டம்** (*Karezat*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும். பிசின் மாவட்டத்தின் 2 வருவாய் வட்டங்களைக் கொண்டு  21 நவம்பர் 2022 அன்று நிறுவப்பட்டது. இதன் நிர்வாகத் தலைமையிடம் கானோசாய் நகரம் ஆகும்.கானோசாய் நகரம் மாகாணத் தலைநகரான குவெட்டாவிற்கு வடமேற்கே 387.7 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு வடமேற்கே 786 கிலோமீட்டர் தொலைவிலும் உள்ளது. 

## மாவட்ட எல்லைகள்
கரேசாத் மாவட்டத்தின் வடக்கே ஆப்கானித்தான், கிழக்கே கில்லா சைஃபுல்லா மாவட்டம், தெற்கே குவெட்டா மாவட்டம் மற்றும் மேற்கே பிசின் மாவட்டம் எல்லைகளாக உள்ளது.
## மாவட்ட நிர்வாகம்

## கலைக்கப்பட்ட நாள்
21 நவம்பர் 2022 அன்று கரேசாத்-பார்சோர் மாவட்டம் நிறுவப்பட்டதால், 29 நவம்பர் 2022 அன்று கரேசாத் மாவட்டம் கலைக்கப்பட்டது.  
## இதனையும் காண்க
*பலூசிஸ்தானின் (பாகிஸ்தான்) மாவட்டங்கள்

## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
பகுப்பு:பலூசிஸ்தான் (பாகிஸ்தான்)
கோலு மாவட்டம்

**கோலு மாவட்டம்** (*Kohlu district*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும்.இதன் நிர்வாகத் தலைமையிடம் கோலு நகரம் ஆகும். கோலு நகரம் மாகாணத் தலைநகரான குவெட்டாவிற்கு கிழக்கே 346 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 822 கிலோமீட்டர் தொலைவிலும் உள்ளது.
## மாவட்ட எல்லைகள்
கோலு மாவட்டத்திற்கு வடக்கே தூகி மாவட்டம், கிழக்கில் பார்கான் மாவட்டம், தெற்கில் தேரா புக்தி மாவட்டம், மேற்கில் சிபி மாவட்டம் எல்லைகளாக உள்ளது. 
## மாவட்ட நிர்வாகம்

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 38,095 குடியிருப்புகள் கொண்ட கோலு  மாவட்ட மக்கள் தொகை 2,60,220.. பாலின விகிதம் 100 பெண்களுக்கு 109.91 ஆண்கள் வீதம் உள்ளனர்.சராசரி எழுத்தறிவு 28.53% ஆகும்.10 வயதிற்குட்பட்ட குழந்தைகள் 96,678 (37.15%) ஆக உள்ளனர். நகர்புறங்களில் 18,978 (7.29%) மக்கள் வாழ்கின்றனர்.

### சமயம்
இம்மாவட்டத்தில் 99.86% மக்கள் இசுலாமையும், இந்து மற்றும் கிறித்தவர்கள் 0.13% உள்ளனர்.
### மொழிகள்
இம்மாவட்டத்தில் பலூச்சி மொழியை 95.61%, பஷ்தூ மொழியை 3.97% மற்றும் பிற மொழிகளை 0.42% மக்களும் பேசுகின்றனர்.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
எசு. எசு. ஆர். இராமதாசு

**எசு. எசு. ஆர். இராமதாசு** (*S. S. R. Eramasass*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் மாவட்டம் சூரப்பநாயக்கன்சாவடியினைச் சார்ந்தவர்.  மருத்துவம் பயின்றுள்ள இராமதாசு, இந்திய தேசிய காங்கிரசு கட்சியின் வேட்பாளராக 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செஞ்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1949 பிறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:கடலூர் மாவட்ட மக்கள்
தூகி மாவட்டம்

**தூகி மாவட்டம்** (*Duki district*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும்.    இதன் நிர்வாகத் தலைமையிடம் தூகி நகரம் ஆகும். தூகி நகரம் மாகாணத் தலைநகரான குவெட்டாவிற்கு கிழக்கே 225 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு  தென்மேற்கே 834 கிலோமீட்டர் தொலைவிலும் உள்ளது.

## மாவட்ட எல்லைகள்

தூகி மாவட்டத்திற்கு வடக்கில் மூசாக்கேல் மாவட்டம், கிழக்கே பார்கான் மாவட்டம், தெற்கே கோலு மாவட்டம் மற்றும் மேற்கே  லோராலை மாவட்டம் எல்லைகளாக உள்ளது.
## மாவட்ட நிர்வாகம்

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 43,059 குடியிருப்புகள் கொண்ட தூகி மாவட்ட மக்கள் தொகை 2,05,044 ஆகும்  . பாலின விகிதம் 100 பெண்களுக்கு 109.66 ஆண்கள் வீதம் உள்ளனர். சராசரி எழுத்தறிவு 44.18% ஆகும்.10 வயதிற்குட்பட்ட குழந்தைகள்  67,333 (32.84%) ஆக உள்ளனர்.நகர்புறங்களில்  9,783 (4.77%) மக்கள் வாழ்கின்றனர்.
### சமயங்கள்
தூகி மாவட்டத்தில் இசுலாம் 98.04%, இந்து சமயம் 1.82%, கிறித்தவம் 0.13% மற்றும் பிற சமயங்கள் 0.01% பின்பற்றுகின்றனர்.
### மொழிகள்
தூகி மாவட்டத்தில் பஷ்தூ மொழியை 93.27%, பலூச்சி மொழியை 4.85% மற்றும் பிற மொழிகளை 1.19% மக்களும் பேசுகின்றனர்.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
பார்கான் மாவட்டம்

**பர்கான் மாவட்டம்** (*Barkhan District*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் பர்கான் நகரம் ஆகும். பர்கான் நகரம், மாகாணத் தலைநகரான குவெட்டாவிற்கு கிழக்கே 489 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 719.1கிலோமீட்டர் தொலைவிலும் உள்ளது.
## மாவட்ட எல்லைகள்

பர்கான் மாவட்டத்திற்கு வடக்கே மூசாக்கேல் மாவட்டம், கிழக்கே பஞ்சா மாகாணம், தெற்கே கோலு மாவட்டம், மேற்கே தூகி மாவட்டம் எல்லைகளாக உள்ளது. 
## மாவட்ட நிர்வாகம்

### தட்ப வெப்பம்

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 23,053 குடியிருப்புகள் கொண்ட  பர்கான் மாவட்ட மக்கள் தொகை 2,10,249 ஆகும் பாலின விகிதம் 100 பெண்களுக்கு 108.95 ஆண்கள் வீதம் உள்ளனர். சராசரி எழுத்தறிவு 33.62% ஆகும்.10 வயதிற்குட்பட்ட குழந்தைகள்  84,790 (40.33%) ஆக உள்ளனர்..நகர்புறங்களில் 14,425 (6.86%) மக்கள் வாழ்கின்றனர்.
### சமயங்கள்
பர்கான் மாவட்டத்தில் இசுலாம் சமயத்தை  96.24%, இந்து சமயத்தை 3.67%, கிறித்துவத்தை  0.08% மற்றும் பிற சமயங்களை 0.01% பின்பற்றுகின்றனர்.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
சியாரத் மாவட்டம்

**சியாரத் மாவட்டம்** (*Ziarat District*), பாக்கித்தான் நாட்டில் உள்ள  பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் சியாரத் நகரம், கடல் மட்டத்திலிருந்து 2400 மீட்டர் உயரத்தில் உள்ளது. சியாரத் நகரம், மாகாணத் தலைநகரான குவெட்டாவிற்கு வடகிழக்கே 125 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 822 கிலோமீட்டர் தொலைவிலும் உள்ளது. 
## மாவட்ட எல்லைகள்

சியாரத் மாவட்டத்தின் வடக்கில் லோராலை மாவட்டம், கிழக்கில் தூகி மாவட்டம், தெற்கில் ஹர்னாய் மாவட்டம் மற்றும் மேற்கில் கரேசாத் மாவட்டம் எல்லைகளாக உள்ளது.

## மாவட்ட நிர்வாகம்
இம்மாவட்டம் 2 வருவாய் வட்டங்களையும், 10 ஒன்றியக் குழுக்களையும் கொண்டது.

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 22,894 குடியிருப்புகள் கொண்ட  சியாரத் மாவட்ட மக்கள் தொகை 1,89,535 . பாலின விகிதம் 100 பெண்களுக்கு 103.02ஆண்கள் வீதம் உள்ளனர். சராசரி எழுத்தறிவு 43.37% ஆகும்.
10 வயதிற்குட்பட்ட குழந்தைகள் 78,905 (41.63%) ஆக உள்ளனர். நகர்புறங்களில் 49,402 (26.06%) மக்கள் வாழ்கின்றனர்

### சமயங்கள்
இதன் பெரும்பான்மை சமயம் இசுலாம் 99.64% ஆகும். இதன் மக்கள் தொகையில் 0.36% சமயச் சிறுபான்மையோர்களான் இந்து & கிறித்தவர்கள் உள்ளனர்.
### மொழிகள்
இம்மாவட்டத்தில் 98.85% மக்கள் பஷ்தூ மொழி பேசுகின்றனர்.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
எஸ். எம். கிருஷ்ணன்

**எஸ். எம். கிருஷ்ணன்** (*S. M. Krishnan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் மோகனூரைச் சேர்ந்தவர். முதுகலைப் பட்டம் பெற்றுள்ள கிருஷ்ணன் இந்திய தேசிய காங்கிரசு கட்சியினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தாம்பரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1931 பிறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:சேலம் மாவட்ட மக்கள்
பகுப்பு:இந்திய தேசிய காங்கிரஸ் அரசியல்வாதிகள்
சி. குழந்தைவேலு

**சி. குழந்தைவேலு** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் குளத்தூர் பகுதியினைச் சேர்ந்தவர். இளங்கலை, இளநிலைச் சட்டப் படிப்புகளை முடித்துள்ள குழந்தைவேலு வழக்குரைஞர் ஆவார். அனைத்திந்திய அண்ணா  திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கொளத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1952 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:புதுக்கோட்டை மாவட்ட மக்கள்
செனாரி சட்டமன்றத் தொகுதி

**செனாரி சட்டமன்றத் தொகுதி** *(Chenari Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது ரோத்தாஸ் மாவட்டத்தில் அமைந்துள்ளது. செனாரி, சாசாராம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இத்தொகுதியானது பட்டியல் சாதி வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
தனித்த இரட்டை

[வலது|thumb|200x200px|ஐதராக்சைடின் லூயிசு கட்டமைப்பில் ஒற்றை இணைப் புள்ளிகள் காட்டப்படுகின்றன[ஐதராக்சைடு|ஹைட்ராக்சைடு]]
வேதியியலில், ஒரு **தனித்த இரட்டை** என்பது ஒரு சகப்பிணைப்பில் மற்றொரு அணுவுடன் பகிரப்படாத ஓர் இணை எலக்ட்ரான்களைக் குறிக்கிறது. இந்த ஓரிணை எலக்ட்ரான்கள் சில நேரங்களில் **பகிரப்படாத இணை** அல்லது **பிணைப்பில் ஈடுபடாத இணை** என்றும் அழைக்கப்படுகின்றன. தனிமங்களின் கடைசி எலக்ட்ரான் கூட்டில்  தனித்த எலக்ட்ரான் இரட்டைகள் காணப்படுகின்றன. லூயிசு கட்டமைப்பைப் பயன்படுத்தி அவற்றை அடையாளம் காணலாம். இரண்டு எலக்ட்ரான்கள் இணைந்திருந்தாலும் அவை வேதிப்பிணைப்பில் பங்குபெறாவிடில் அவை தனித்த எலக்ட்ரான் இரட்டைகளாகக் கருதப்படுகின்றன. எனவே, தனிமங்களில்  தனித்த இரட்டையாக உள்ள எலக்ட்ரான்களின் எண்ணிக்கை மற்றும் பிணைப்புகளில் உள்ள எலக்ட்ரான்களின் எண்ணிக்கை இவற்றின் கூடுதல் அணுவைச் சுற்றியுள்ள இணைதிறன் எலக்ட்ரான்களின் எண்ணிக்கைக்கு சமம்.

தனித்த எலக்ட்ரான் இரட்டை என்பது மூலக்கூறுகளின் வடிவங்களை விளக்கும் இணைதிறன் கூடு எலக்ட்ரான் இணை விலக்கக் கோட்பாட்டில் (VSEPR Theory) பயன்படுத்தப்படும் ஒரு கருத்தாகும். அவை லூயிசு அமிலங்கள் மற்றும் காரங்களின் வேதியியலிலும் குறிப்பிடப்படுகின்றன. இருப்பினும், பிணைப்பு அல்லாத அனைத்து எலக்ட்ரான் இரட்டைகளும் வேதியியலாளர்களால் தனித்த இரட்டைகளாகக் கருதப்படுவதில்லை. பிணைப்பு அல்லாத இரட்டைகள் மூலக்கூறு வடிவியலை பாதிக்காத மற்றும் முப்பரிமாண வேதியியல்ரீதியாக செயலற்றவை என்று கூறப்படும் இடைநிலை உலோகங்கள் எடுத்துக்காட்டுகளாகும். மூலக்கூறு சுற்றுப்பாதை கோட்பாட்டில் (முழுமையாக இடமாற்றம் செய்யப்பட்ட நியமன சுற்றுப்பாதைகள் அல்லது ஏதேனும் வடிவத்தில் இடமாற்றம் செய்யப்பட்டவை) ஒரு தனித்த இரட்டை பற்றிய கருத்து குறைவாகவே வேறுபடுகிறது, ஏனெனில் ஒரு லூயிஸ் கட்டமைப்பின் சுற்றுப்பாதை மற்றும் கூறுகளுக்கு இடையிலான தொடர்பு பெரும்பாலும் நேரடியானதாக இல்லை. இருப்பினும், பிணைப்பு அல்லாத சுற்றுப்பாதைகள் (அல்லது பெரும்பாலும் பிணைப்பில் ஈடுபடாப் பண்பினைக் கொண்ட சுற்றுப்பாதைகள்) பெரும்பாலும் தனித்த இரட்டைகளாக அடையாளம் காணப்படுகின்றன.
வலது|thumb|300x300px|அம்மோனியா (A), நீர் (B), ஐதரசன் குளோரைடு (C) ஆகியவற்றில் காணப்படும் தனித்த எலக்ட்ரான் இரட்டைகள்
அமோனியாவில் உள்ள நைட்ரஜன் போன்ற நைட்ரஜன் தொகுதி தனிமங்கள் உள்ள அணுக்களில் ஒரு தனித்த இரட்டை காணப்படுகிறது. நெடுங்குழு 16இல் உள்ள தனிம அணுக்களில் (அதாவது தண்ணீரில் உள்ள ஆக்சிஜன் போன்று) *இரண்டு* தனித்த எலக்ட்ரான் இரட்டைகள் காணப்படுகின்றன,  ஆலசன்கள் (ஐதரசன் குளோரைடில் உள்ள குளோரினைப் போன்று) காணப்படுவதைப் போன்*மூன்று* தனித்த எலக்ட்ரான் இரட்டைகளைப் பெற்றிருக்கின்றன.

இணைதிறன் கூடு எலக்ட்ரான் இணை விலக்கக்  கோட்பாட்டில், தண்ணீரில் உள்ள ஆக்சிஜன் அணுவில் உள்ள எலக்ட்ரான் இரட்டைகள் நான்கு முனைகளில் இரண்டில் தனித்த இரட்டைகளுடன் ஒரு நாற்கரத்தின் முனைகளை உருவாக்குகின்றன. H-O-H பிணைப்புக் கோணம் 104.5 ° ஆகும், இது ஒரு நாற்கர கோணத்திற்கு கணிக்கப்பட்ட 109° ஐ விட குறைவாக உள்ளது, மேலும் இது தனித்த எலக்ட்ரான் இரட்டைகளுக்கு இடையிலான விலக்கும் பண்பின் மூலம் விளக்கப்படலாம்.

## குறிப்புகள்

பகுப்பு:வேதிப் பிணைப்பு
மு. காளிராஜன்

**மு. காளிராஜன்** (*M. Kalirajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் அணைக்கரைப்பட்டியைச் சேர்ந்தவர். காளிராஜன் இளநிலை மருத்துவப் படிப்பினையும், முதுநிலை அறுவைசிகிச்சை பட்டப் படிப்பினையும் முடித்துள்ளார். அனைத்திந்திய அண்ணா  திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சமயநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1959 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
க. கோபால்

**க. கோபால்** (*K. Gopal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் கிடாமங்களம் கிராமத்தினைச் சேர்ந்தவர். மருத்துவ பட்டம் பெற்றுள்ள கோபால், அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1959 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:திருவாரூர் மாவட்ட மக்கள்
தே. சக்குபாய்

**தே. சக்குபாய்** எனும் சக்குபாய் தேவராசு (*D. Sakkubai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் திருவள்ளூர் நகரைச் சேர்ந்தவர். பள்ளிக் கல்வியினை முடித்துள்ள சக்குபாய், அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவள்ளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1955 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:திருவள்ளூர் மாவட்ட மக்கள்
டெட்ராமெத்திலமோனியம் ஆரைடு

**டெட்ராமெத்திலமோனியம் ஆரைடு** (*Tetramethylammonium auride*) என்பது C4H12AuN என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். டெட்ராமெத்திலமோனியம்  நேர்மின் அயனியாகவும் தங்கம் -1 என்ற ஆக்சிசனேற்ற நிலையில் எதிர்மின் அயனியாகவும் சேர்ந்து இந்த உப்பு உருவாகிறது. (CH3)4NAu என்ற அமைப்பு வாய்ப்பாட்டாலும் இச்சேர்மம் அடையாளப்படுத்தப்படுகிறது. தங்கத்தின் அரிய அயனி வடிவத்தைக் கொண்ட ஒரு சேர்மத்திற்கு இச்சேர்மம் ஓர் எடுத்துக்காட்டாகவும் கருதப்படுகிறது. ஒருங்கிணைக்கப்பட்ட உலோக அணு அல்லாத ஒரு நேர்மின் அயனியுடன் இணைக்கப்பட்ட முதல் ஆரைடு சேர்மம் இதுவாகும்.

## மேற்கோள்கள்

## மேலும் வாசிக்க
*  – Use of this compound to study the nature of tetramethylammonium–anion bonding
பகுப்பு:தங்கம்(−I) சேர்மங்கள்
பகுப்பு:டெட்ராமெத்திலமோனியம் உப்புகள்
குரும்காட் தீவு

**கூர்மகட் தீவு** அல்லது **குரும்காட் தீவு** (*Kurumgad Island*) என்பது அரேபிய கடலில் உள்ள ஒரு தீவாகும். இது தென்னிந்தியாவின் கருநாடகத்தின் கார்வார் கடற்கரையிலிருந்து சுமார் 4 கி.மீ தொலைவில் உள்ளது.     இது தேவ்பாக், சன்யாசி, அஞ்சாதிப், சிப்பி ஆகியவற்றுடன் இணைந்து இப்பகுதியில் உள்ள ஐந்து தீவுகளில் ஒன்றாகும்.  இந்தத் தீவு தோராயமாக 0.32 சதுர கிலோமீட்டர் பரப்பளவைக் கொண்டுள்ளது, கடற்கரை சுமார் 2.19 கிலோமீட்டர் நீளம் கொண்டது. 

## மேற்கோள்கள்

பகுப்பு:அரபிக்கடல்
பகுப்பு:இந்தியத் தீவுகள்
பகுப்பு:Coordinates on Wikidata
பகுப்பு:Pages using gadget WikiMiniAtlas